

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2023. október 30-i rendes ülésére**

**Napirend tárgya:**

**A Telki község Önkormányzat fenntartásában működő óvoda pedagógusait megillető fenntartói eseti illetménykiegészítés meghatározásáról**

**A napirendet tárgyaló ülés dátuma**: **2023 10.30.**

**A napirendet tárgyaló ülés:** **Pénzügyi bizottság, Köznevelési Bizottság,**

**Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: Nincs

**3. Költségkihatások:** A mindenkori költségvetést terhelő forrásigény.

**4. Tényállás bemutatása:**

Telki község Önkormányzata az önkormányzati fenntartású Telki Zöldmanó Óvoda óvodapedagógus, logopédus, fejlesztő pedagógus, pedagógiai asszisztens, óvodatitkár, valamint dajka és a konyhai dolgozó munkakörben foglalkoztatott munkavállalói színvonalas, elkötelezett munkájának elismerése érdekében anyagi támogatási rendszer kidolgozására tesz javaslatot.

Az illetménykiegészítés 2023.évben eseti illetménykiegészítésként kerül meghatározásra a közalkalmazottak részére, az intézményben eltöltött jogviszony idejének függvényében.

Telki, 2023. október 12.

 Deltai Károly

 polgármester

**Telki Község Önkormányzata Képviselő-testületének .../.... (...) önkormányzati rendelete**

**Telki község Önkormányzat fenntartásában működő Telki Zöldmanó Óvoda közalkalmazottjait megillető eseti illetménykiegészítés meghatározásáról**

Telki Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontjában foglalt feladatkörében a következőket rendeli el:

**Általános rendelkezések**

**1. §**

(1) E rendelet célja, hogy Telki község Önkormányzata az Önkormányzat fenntartásában működő Telki Zöldmanó Óvoda (továbbiakban: Intézmény) óvodapedagógus, logopédus, fejlesztőpedagógus és óvoda pszichológus , pedagógiai asszisztens, óvodatitkár*,* valamint dajka és a konyhai dolgozó munkakörben foglalkoztatott közalkalmazottak (továbbiakban: Közalkalmazottak) színvonalas, elkötelezett munkáját elismerve, biztosítsa számukra ennek anyagi támogatását.

(2) Telki község Önkormányzata az e rendeletben szabályozott feltételek figyelembevételével, saját bevételei terhére e rendeletben meghatározott mértékben 2023. évre e rendelet szerinti eseti illetménykiegészítést határoz meg.

**Értelmező rendelkezések**

**2. §**

A rendelet alkalmazásában:

*1.* Eseti illetménykiegészítés: Közalkalmazottak részére biztosított illetménykiegészítés

*2.* tartós távollét: fizetés nélküli szabadság, 30 napot meghaladó táppénz, CSED, GYED, GYES ideje, a munkavégzési kötelezettség alól jogszabály vagy a munkáltató intézkedése alapján való mentesülés 30 napot meghaladó időtartama.

**Az eseti illetménykiegészítés mértéke és jogosultjai**

**3. §**

(1) A Közalkalmazottakat az 1. § (1) bekezdésére tekintettel eseti illetménykiegészítés illeti meg.

(2) Eseti illetménykiegészítésre jogosító időszak: az a költségvetési év, amelyben az Intézményben a közalkalmazotti jogviszony december 31-én fennáll.

**4. §**

(1) A Közalkalmazottakat a (2)–(3) bekezdésben meghatározottak szerint eseti illetménykiegészítés illeti meg.

(2) Az eseti illetménykiegészítés a Közalkalmazottak részére évente egyösszegben jár.

(3) Eseti illetménykiegészítés mértéke:

*a)* Óvodapedagógusok, logopédus és fejlesztőpedagógus és óvoda pszichológus esetén az eseti illetménykiegészítés évi bruttó…….- Ft. Az eseti illetménykiegészítés mértéke minden az Intézményben munkaviszonyban eltöltött 4 év után évi bruttó…….- Ft-tal emelkedik.

*b)* Pedagógiai asszisztens és óvodatitkár esetében az eseti illetménykiegészítés évi bruttó………..- Ft. Az eseti illetménykiegészítés mértéke, minden az Intézményben munkaviszonyban eltöltött 5 év után évi bruttó………..- Ft-tal emelkedik.

*c)* Dajkák és konyhai dolgozók esetében az eseti illetménykiegészítés évi bruttó………...- Ft. Az eseti illetménykiegészítés mértéke, minden az Intézményben munkaviszonyban eltöltött 5 év után évi bruttó…………….- Ft-tal emelkedik.

**5. §**

(1) Az eseti illetménykiegészítés adott költségvetési év november 30-ig kerül számfejtésre.

(2) Az eseti illetménykiegészítésre való jogosultság szünetel az e rendeletben meghatározott tartós távollét ideje alatt.

(3) Az eseti illetménykiegészítés időarányos része jár a tárgyévben évközben létesült jogviszony esetében. A részmunkaidőben foglalkoztatottak részére az eseti illetménykiegészítés időarányosan kerül megállapításra.

**Záró és átmeneti rendelkezések**

**6. §**

Az eseti illetménykiegészítés pénzügyi fedezetét Telki község Önkormányzat az éves költségvetésében biztosítja az Intézmény részére.

**7. §**

Ez a rendelet 2023. november 1-jén lép hatályba, és 2023. december 31-én hatályát veszti.

 Deltai Károly dr. Lack Mónika

 polgármester jegyző

**Határozat-tervezet**

**Telki Község Önkormányzat Képviselő-testületének**

 **.../.... (...) határozata**

**A Telki község Önkormányzat fenntartásában működő Telki Zöldmanó Óvoda közalkalmazottjait megillető eseti illetménykiegészítéshez forrás biztosítása**

Telki Község Önkormányzat Képviselő-testülete az Önkormányzat fenntartásában működő Telki Zöldmanó Óvodában foglalkoztatott közalkalmazottak részére megállapított eseti illetménykiegészítéshezszükséges 10.210 eFt forrást a 2023. évi költségvetés általános tartaléka terhére biztosítja.

Felkéri a polgármestert, hogy a költségvetési rendelet soron következő módosításakor a határozatban foglaltak figyelembevételével gondoskodjon az előirányzatok átcsoportosításáról.

Határidő: 2023. november 30.

Felölős: Polgármester, intézményvezető